ՀԻՄՆԱՎՈՐՈՒՄ

ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 22-Ի N 2127-Ն ՈՐՈՇՄԱՆ ՄԵՋ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

1. Անհրաժեշտությունը
[bookmark: _GoBack]ՀՀ կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացումներ, Հայաստանի Հանրապետության կառավարության 2020 թվականի դեկտեմբերի 22-ի N 2127-Ն որոշման մեջ և գնման պայմանագրերում փոփոխություն կատարելու թույլտվություն տալու մասին» որոշման նախագծի ընդունումը անհրաժեշտ է ՀՀ 2021 թվականի պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. Ընթացիկ վիճակը և խնդիրները
Սույն որոշման նախագծի ընդունումը պայմանավորված է N ՏԿԵՆ-ՀԲՄԱՇՁԲ-2019/16Շ-1, N ՏԿԵՆ-ՀՄԱ-ԱՇՁԲ-2019/16Շ, N ՏԿԵՆ-ՀՄԱ-ԱՇՁԲ-2019/14Շ և N ՏԿԵՆ-ՀՄԱ-ԱՇՁԲ-2019/15Շ պայմանագրերի շրջանակներում 2019-2020թթ թվականներին իրականացված, սակայն 2021 թվականի հունվար ամսվա դրությամբ չընդունված, ինչպես նաև 2021 թվականին N ՏԿԵՆ-ՀԲՄ-ԱՇՁԲ-2019/29 պայմանագրի շրջանակներում 1-ին չափաբաժնով իրականացվելիք շինարարական աշխատանքների, դրանց տեխնիկական և հեղինակային հսկողության ծառայությունների մատուցման ֆինանսավորման համար` մոտ 298,632.4 հազ. դրամի չափով: Նախագծով նախատեսված գումարից վճարվելու է 2019-2020թթ թվականներին իրականացված, սակայն 2021 թվականի հունվար ամսվա դրությամբ չընդունված շինարարական աշխատանքների, տեխնիկական հսկողության ծառայությունների մատուցման համար, ինչպես նաև Հ-25, Մ6 - Հաղպատի հուշարձան կմ0+000 - կմ5+000 հատվածի հիմնանորոգման աշխատանքների, տեխնիկական և հեղինակային հսկողության ծառայությունների մատուցման համար:
Նշված պայմանագրերի շրջանակներում գնում չհանդիսացող ծառայություններ են 2019-2020 թվականներին իրականացված, սակայն 2021 թվականի հունվար ամսվա դրությամբ չընդունված շինարարական աշխատանքների, տեխնիկական հսկողության ծառայությունների մատուցման համար անհրաժեշտ գումարները, որոնք պայմանավորված են հետևյալ հանգամանքներով՝ մասնավորապես.
Նշված պայմանագրերի մասով անհրաժեշտ գումարների նախատեսումը պայմանավորված է նրանով, որ դեռևս 2019-2020թթ իրականացված աշխատանքների մի մասը պատվիրատուի կողմից չի ընդունվել՝ ոչ պատշաճ կամ թերի կատարելու, ինչպեսնաև ընդունող հանձնաժողովի կողմից արձանագրված թերությունների պատճառով։ Կնքված     «Խաչհար» ՍՊԸ-ի N ՏԿԵՆ-ՀԲՄԱՇՁԲ-2019/16Շ-1, «Սուարդի» ԲԸ-ի N ՏԿԵՆ-ՀՄԱ-ԱՇՁԲ-2019/16Շ, «Թումանյանի ՃՇՇՁ» ԲԲԸ-ի N ՏԿԵՆ-ՀՄԱ-ԱՇՁԲ-2019/14Շ և «Թումանյանի ՃՇՇՁ» ԲԲԸ-ի N ՏԿԵՆ-ՀՄԱ-ԱՇՁԲ-2019/15Շ պայմանագրերի համաձայն, պայմանագրային գումարի 5 տոկոսը` 38,644.3 հազ.դրամ (14,850.6+12,173.2+7,130.5+4,490.0), պետք է վճարվի ընդունող հանձնաժողովի ակտի հաստատումից հետո, ինչպես նաև անհրաժեշտ է վճարել շինարարության և տեխնիկական հսկողության պայմանագրային գումարներից չվճարված մնացորդը։ Արդյունքում, նշված աշխատանքները վերջնական ընդունման համար անհրաժեշտ են ֆինանսական միջոցներ։
ՀՀ կառավարության 22.12.2020թ. N 2127-Ն որոշման 2-րդ կետով թույլատրվեց ՀՀ տարածքային կառավարման և ենթակառուցվածքների նախարարությանը «Ճանապարհ» ՍՊԸ-ի հետ կնքված N ՏԿԵՆ-ՀԲՄ-ԱՇՁԲ-2019/29 պայմանագրի 1-ին չափաբաժնի ծավալաթերթ-նախահաշվում կատարել փոփոխություն, սակայն հաշվի առնելով, որ Կապալառու կազմակերպության հետ կազմակերպված բազմաթիվ քննարկումների արդյունքում լրացուցիչ աշխատանքների կատարման մասով միասնական դիրքորոշում հնարավոր չեղավ ձևավորել, ուստի անհրաժեշտություն առաջացավ ուժը կորցրած ճանաչել այդ կետը և աշխատանքները ավարտին հասցնել Կողմերի միջև 2019 թվականին կնքված պայմանագրի պահանջներին համապատասխան՝ առանց լրացուցիչ աշխատանքների կատարման:
Հետևաբար, աշխատանքները ավարտին հասցնելու անհրաժեշտությամբ պայմանավորված նախագծով նախատեսվում է Կապալառուին տրամադրել նոր ժամկետ՝ մինչև 2021 թվականի սեպտեմբերի 30-ը և համապատասխան փոփոխություններ կատարել նաև այդ աշխատանքների նկատմամբ տեխնիկական և հեղինակային հսկողության իրականացման համար կնքված պայմանագրերում, ինչպես նաև 2021 թվականին իրականացվելիք և սահմանված կարգով ընդունված աշխատանքների վճարմանը միջոցների հատկացման համար:
Առաջարկում ենք ՀՀ 2021 թվականի պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման համար Կառավարության ներքո հաստատված միջոցներից 298,632.4 հազ. դրամը հատկացնել ՀՀ տարածքային կառավարման և ենթակառուցվածքների նախարարությանը 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովվելու նպատակով:

2. Տվյալ բնագավառում իրականացվող քաղաքականությունը
	Նախագիծը չի նախատեսում տվյալ բնագավառում իրականացվող գործող քաղաքականության փոփոխություն:

3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է Տարածքային կառավարման և ենթակառուցվածքների նախարարության կողմից: Հասարակությունը սույն որոշման նախագծմանը չի մասնակցել:

4. Ակնկալվող արդյունք
Պետական նշանակության ավտոճանապարհների և տրանսպորտային օբյեկտների հիմնանորոգում:

5. Այլ տեղեկություններ (եթե այդպիսիք առկա են)
Սույն որոշման նախագծի ընդունումը ՀՀ 2021թ. պետական բյուջեի ծախսերի էական ավելացում կամ նվազեցում չի նախատեսում:

6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունումը ՀՀ 2021 թվականի պետական բյուջեի տարեկան եկամուտների և ծախսերի փոփոխությունների չի հանգեցնում, ինչպես նաև լրացուցիչ ֆինանսական միջոցների անհրաժեշտություն չի առաջացնում:
